**Αρμοδιότητες ψυχολόγου**

Ως μέλος του Ειδικού Εκπαιδευτικού Προσωπικού κλάδου ΠΕ23 Ψυχολόγων που ασκούν καθήκοντα και συνεργάζονται με σχολικές μονάδες Δευτεροβάθμιας Γενικής Εκπαίδευσης και στα πλαίσια της φετινής ανάληψης καθηκόντων στο 3ο Γενικό Λύκειο Βύρωνα, για το σχολικό έτος 2022 - 2023, οι αρμοδιότητες της ψυχολόγου έχουν ως εξής:

* Αξιολόγηση των ψυχολογικών αναγκών των μαθητών/τριών.
* Παροχή ψυχολογικής υποστήριξης και συμβουλευτικής σε ατομικό επίπεδο στους/στις μαθητές/τριες.
* Παροχή συμβουλευτικής προς τους γονείς των μαθητών/τριών.
* Διεξαγωγή επιμορφωτικών και ομαδικών βιωματικών προγραμμάτων προς τους μαθητές/τριες και τους εκπαιδευτικούς.
* Ενημέρωση και ευαισθητοποίηση της σχολικής κοινότητας σε θέματα πρόληψης και προαγωγής της ψυχικής υγείας.
* Ψυχοκοινωνική υποστήριξη και συμβουλευτική καθοδήγηση με στόχο την ενδυνάμωση της σχολικής κοινότητας και ανάπτυξη της ανθεκτικότητας για την καλύτερη διαχείριση κρίσιμων καταστάσεων, όπως η πανδημία του COVID-19.
* Συμβολή στον εντοπισμό μαθητών που χρειάζονται περαιτέρω αξιολόγηση και υποστήριξη από αρμόδιους φορείς.
* Συνεργασία με εξειδικευμένους φορείς και Υπηρεσίες Ψυχικής Υγείας, με στόχο την κάλυψη διαπιστωμένων ψυχολογικών αναγκών των μαθητών/τριων.

Οι συναντήσεις των μαθητών/ κηδεμόνων/ εκπαιδευτικών με την ψυχολόγο διέπονται από τον κώδικα ηθικής και δεοντολογίας της ειδικότητας του ψυχολόγου. Διασφαλίζεται το απόρρητο και η προστασία των προσωπικών δεδομένων των μαθητών και των οικογενειών τους, σύμφωνα με τις διατάξεις της ισχύουσας νομοθεσίας.

Για να πραγματοποιηθούν συναντήσεις ψυχολογικής υποστήριξης και συμβουλευτικής με τους μαθητές/τρίες, οι κηδεμόνες τους καλούνται να συμπληρώνουν υπεύθυνη δήλωση συγκατάθεσης.

Η ψυχολόγος θα βρίσκεται στο σχολείο μας κάθε Δευτέρα 8:15-12.35.